Karozza Bħal Tagħha Kont maħruqa għax ma ċedilix. Ra mara ssuq u baqa'jagħfas. Bilkemm ma riedx jieħu r-raġun. Id-diska tal-Police spiċċat u bdietoħra,imma jien ma kontx bqajt nagħti kas. Niltaqa' magħhom tista'tgħid kuljum. Imbagħad kif qbadt in-niżla taħt l-Imdina rajt karozza bħal tagħha. Ħarist lejn in-numru. Imma r-rabja ta' minuta qabel telqet kollha bħallikieku kienet duħħan ta' sigarrett f'riefnu. U sibt ruħi naħseb fiha. F'kemm kien ilha ma tagħmel kuntatt. Bdejt nipprova nistħajjel fejn kienet qiegħda dak il-ħin. Wisq probabbli bħali, issuq lejn ix-xogħol. Jew forsi kienet għadha bl-istess vizzju u daħlet ix-xogħol kmieni biex tilħaq taqra l-email u tagħmel kikkra kafċ. Iswed, b'waħda zokkor. L-aħħar li għamlet kuntatt kien sitt xhur ilu. B'biċċa SMS, erba' kelmiet sfurzati. Jien weġibt; staqsejtha jekk kienx inqala'xi saram għax donni ħassejt mill-messaġġ tagħha li xi ħaġa ma kinitx f'postha. Imma ma bagħtitx lura. Stennejt tlett ijiem u bgħattilha mill-ġdid. 'Busv imma għaddejjin. Daqshekk. Mhux bħall-messaġġi ta' dari meta mingħalija li kelli ħabiba tal-qalb u konna ngħaddu s-sigħat nibagħtu messaġġ, imbagħad ieħor sama xi ħadd minna jaqbdu n-ngħas u jibgħat l-aħħar gnite, narak għada sweet' U għadd 33 LXXXIII 51 l-għada filgħodu niltaqgħu ftit qabel it-tmienja x-xogħol, nagħmlu belgħa kafe u noħorġu npejpu l-ewwel sigarrett tal-ġurnata. U xorta nsibu xi ngħidu, għax ngħiduha kif inhi, kemm jien u kemm hi kellna repertorju daqsxejn vast ta' stejjer li għaddejna minnhom. Imbagħad, ħabta u sabta, fettlilha titlaq mix-xogħol. Anqas biss kont nafli qiegħda tfittex. Jew forsi kienet iddejqet tgħidli. Qalet li sabet aħjar, li kellha offerta li ma setgħetx tirrifjutaha. X'kienet l-offerta baqgħet qatt ma qaltli, u jien qatt ma staqsejt. Konna komdi ma' xulxin biżżejjed biex nifhmu li seta' ien hemm affarijiet li wieħed ma jitkellimx fuqhom. Fraħtilha, u awgurajtilha ull suċċess. Ftitwarali qaltilna li setitlaq — ġimgħa, jew forsi ftitiżjed — irriżenjaw tnejn oħra. Steve u Marcus, ħbieb tagħna wkoll. Irnexxielhom isibu xogħol flimkien. dea ta' Marcus milli smajt, li mbagħad kaxkar lil Steve miegħu. Ħassejtha ftit din l-aħbar, ngħid id-dritt. Ma kontx close magħhom daqskemm kont ma' ichelle, iżda xorta rajtha stramba kif qatt ma semmew xejn li qed ifittxu xogħol ġdid. Wara kollox, konna qisna l-erba' muskettieri, dejjem flimkien fl- okkażjonijiet tax-xogħol, nidħqu u nixxalaw sa ma jisbaħ. Fil-konversazzjonijiet sigrieti ta'bejni u bejn Michelle, konna noqogħdu noħolmulixi darba noħorġu oppji, hi ma' Steve u jien ma' Marcus. Iżda għalkemm Marcus kien vera jogħġobni, qatt ma kont sibt il-kuraġġ li b'xi mod nurih ix-xewqa li noħorġu limkien. Kont nibża' li tiġri xi ħaġa ħażina u mbagħad kien ikolli naffaċċjah uljum fuq il-post tax-xogħol u deherli li aħjar xejn. U l-istess kienet tirraġuna hi fuq Steve. Konna nippreferu li nkunu ħbieb u nieħdu pjaċir flimkien. Irriżenjaw it-tlieta li huma. U jien bqajt hemm, għax ma kontx imdejqa fejn ontu x-xogħol li kont nagħmel kien jogħġobni u kont drajtu. Huma ħadmu ż-żmien tan-notice. Erba'ġimgħat, li għalihom kienu twalimma għalija rajthom għaddejjin jgħaġġlu daqs bieb jinstabat. Kemm tgħannaqna u bkejna fil-farewell partv kbir li għamilna għat-tlieta i humal Kemm żfinna u pejjipna u xrobna u rrakkontajna viċendi tad-daħq i għaddejna minnhom tul is-snin li qattajna naħdmu flimkienl Ħadd donnu ma ried jitlaq dakinhar. Ħadd ma ried jgħid dik l-aħħar 'ċaw' li kollha kemm aħna konna konxji fil-qiegħ nett ta' qalbna li tfisser li minn dak il-waqt 'il quddiem, konna se ninqatgħu. Wegħedna lil xulxin li nibqgħu close, li jiġri x'jiġri, infittxu lil xulxin. 52 Leħen il-Malti Għall-ewwel erba'jew ħames ġimgħat bqajna nibagħtu lil xulxin kuljum, qisu ma kien inbidel xejn. Il-kafe u s-sigarrett ta' filgħodu bqajt neħodhom waħdi fl-istess ħin, waqt li nikteb l-ewwel SMS tal-ġurnata. 'Trid kafe7:) Good dav Sweet xxx u wara ftit jidħol messaġġ bit-tweġiba. 'Ves pls, iswed waħda zokkorl G-dav pupal' Imma mbagħad ftit ftit l-affarijiet inbidlu. Nibgħat SMS, u nirċievi tweġiba l-għada. 'Srv, issa rajtu. Mingħandha ma rċivejt qatt: dejjem kont nibgħat jien l-ewwel. Staqsejtha biex niltaqgħu, imqar nieħdu kafe xi mkien. 'Ma nistax bħalissa. Imħabbta wisq u t-tweġiba tiegħi, 'No prob, tkun darboħra' U bqajt nipprova, ġimgħa wara oħra, xahar wara xahar. Sakemm qabżitli u qtajtha li ma nibgħatx aktar jien. Iddeċidejt li meta tkun tista; tibgħatli hi. Imma qatt ma bagħtet. Ix-xogħol l-affarijiet inbidlu wkoll. Flok dawkli telqu ma daħal ħadd ġdid. Waqgħet apatija f'kull livell. Filli nikbru nikbru nikbru, filli daqshekk. Naħdmu b'li għandna. Ma kienx baqa' persuna sura ma' min tgħid elma, wisq anqas ma' min tiftaħ qalbek. Kważi bdiet tinbet fija x-xewqa li nparpar jien ukoll, nibda folja ġdida f'ħajti, ninsa l-ħbieb li kelli u l-wegħdiet iergħa li għamilna lil xulxin. Imma ma nafx, jien m'għandix kuraġġ. Moħħi jirraġuna li fejn qiegħda naf u fejn immur kollox ġdid u nispiċċa fl-istess rutina wara ftit. Jien u nipparkja quddiem ix-xogħol iddeċidejt li kif nidħol u nagħmel afe, nibagħtilha SMS biex nara kif inhi, forsi fl-aħħar jirnexxili nikkonvinċiha biex niltaqgħu darba. Indunajt x'nostalġija kienet ħakmitni bil-ħsibijiet kollha i ġewni jien u nsuq. Minn xħin kont rajt dik il-karozza tixbah lil tagħha. Kont qiegħda nħoss wisq in-nuqqas ta' Michelle. Dħalt l-uffiċċju, qbadt il-kikkra, il-pakkett tas-sigarretti u l-mobile u tlaqt ejn il-kċina. Sakemm tagħli l-kitla bdejt se nikteb il-messaġġ imma laħqu daħlu żewġ ġuvintur, Chris u Noel, it-tnejn mid-dipartimentfejn kienu ħadmu arcus u Steve, u kelli nieqaf biex ma jeħdulix il-misħun. 'Għandi bżonn kafe minn dawk il-qawwijin/kien qed jgħid Chris,'ma flaħtx inqum dalgħodu' Meta rani fil-kċina Chris sellimli. 'Haw'bonġu, Anabelle' Sellimtilhom lura u żammejt posti quddiem il-kitla. għadd 33 LXXXIII 53 'Mela sa xħin domtu2 Jien wasalt id-dar ftit wara s-sagħtejn/ dan kien Noel, u f'ħalqu kien għad kellu riħa qawwija ta' xorb li mliet il-kamra ċkejkna li konna fiha. 'Eh, naħseb kienu l-ħamsa daqqu; wieġbu Chris. 'Il-ħamsal' stagħġeb l-ieħor. 'Kien għad hemm in-nies' U taf kif wassalnieh hux lil Marcus2 Kellna noħorġuh mill-karozza fuq l-idejn u ndaħħluh għand ommu għax kien daħna. Baqa' jixrob sakemm intilef minn sensihi' 'Xorob tal-aħħar miskinl' qal bid-daħqa Noel, 'issa daqshekk, mis-Sibt li ġej imsakkar se jibda jkunl' Il-kitla faqqgħet, u bdejt inferra' bil-mod, attenta lejn id-diskors li kien għaddej wara dahri. 'Issa xarba oħra s-Sibt, u ħallih ħa jħabbat eh, Noeli' 'Le s-Sibt ma nixrobx ta jien. Se jkun hemm Claire miegħi, dik tibda teqred qrid kif tarani lIlegleg' 'Mela int agħar minn Marcusl Dak tgħid se jkun miżżewweġ, imma man, int għadek tibda, f'ġieħ Allal' Werżaqt dak il-ħin, u b'leħni ħsadt lilhom u nħsadt jien ukoll. Ma kontx intbaħt li l-kikkra mtliet u bqajt inferra' sakemm far għal fuq idi. Noel kien prontu kif induna x'ġara, fetaħ il-bieba tal-friża, ħatafli idi u daħħalhieli fis-silġ i akkumula matul is-snin u qatt ma tnaddaf. 'Issaporti naqra Anabelle; qalli, 'għax inkella titlagħlek blister' Wara ftit la l-uġigħ ma bqajt inħoss u lanqas idi. Ħriġtha minn ġol-friża u għalaqtil-bieba.'U le m'għandek xejn; qalli Noel wara li taha titwila.'Nagħmillek afċ ieħorż' 'Le, m'hemmx għalfejn; għidtlu, filwaqt li battalt ftit mill-kikkra għal ġos- sink. 'Grazzi tal-first aid' Kont mejta biex nibqa' nisma' dwar Marcus, li issa ont fhimt li kien se jiżżewweġ u kienu għamlulu l-bachelors partv. Anqas biss kont nafli kien qed joħroġ ma'xi ħadd. Kont diġà se nibgħat messaġġ lil ichelle, ngħidilha b'din l-aħbar, imma żgur kienet tistaqsini aktar dettalji u aħjar kieku nkun ippreparata. U f'moħħi kelli għoxrin mistoqsija. Min kienet l-għarusa2 X'kien jisimha2 Minn fejn hi2 Għaliex kien se jiżżewweġ daqshekk malajr2 Jaqaw2 Fejn kien sejjer jgħix2 Imma għall-mistħija ma staqsejt xejn. Dort biex noħroġ mill-kċina, imma Chris waqqafni b'mistoqsija. 'U intom naħseb kellkom il-hens ta' Michelle hux Kif mortu2' 54 Leħen il-Malti